### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2023-2026 er der afsat et samlet rådighedsbeløb på 20,7 mio. kr.
fordelt med 5,2 mio. kr. i 2023, 10,5 mio. kr. i 2024 og 5 mio. kr. i 2025 til anlæg af en cykelsti mellem [adresse] og [adresse] (Rute 22). I 2022 blev der givet en anlægsbevilling på 1,0 mio. kr. finansieret af et rådighedsbeløb i 2022 på 1,0 mio. kr. Der søges foreløbigt om en anlægsbevilling på 5,2 mio. kr. i 2023 til fortsat arbejde med forundersøgelser, projektering, udbud med mere.

## Indstillinger

Direktøren indstiller, at der gives en anlægsbevilling på i alt 5,2 mio. kr. til forundersøgelser,
projektering og udbud finansieret af rådighedsbeløbet i 2023.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Anlæg af cirka 4 km cykelsti mellem [adresse] og [adresse] er under forberedelse med henblik på at få en sikker og tryg betjening af trafikale mål, såsom skoler, institutioner,
centerområder, arbejdspladser og fritidsaktiviteter.

Projektet er affødt af cykelstiplan 2016-2020 og vedtaget endeligt af Kommunalbestyrelsen i
januar 2017. Inden igangsættelsen af dette projekt har Kalundborg Kommune i august 2017 bestilt et notat omkring linjeføring og økonomi for fire ud af fem ønskede stiforbindelser fra cykelstiplan 2016-2020. Cykelstiforbindelsen mellem [adresse] og Rute 22 afgrænses til kun at omfatte anlæg af en stiforbindelse mellem [adresse] og Ugerløse. Etableringen af cykelfaciliteter og almen trafiksanering i [adresse] og Ugerløse er ikke med i dette projekt.

I 2022 blev der givet en anlægsbevilling på 1,0 mio. kr. finansieret af et rådighedsbeløb i 2022 på 1,0 mio. kr. Da omkostningerne til forundersøgelser (herunder arkæologiske undersøgelser), projektering, igangsat arealerhvervelse med mere forventes at overstige de 1,0 mio. kr. inden udbudsresultatet foreligger, søges der foreløbigt om en anlægsbevilling på 5,2 mio. kr. til at fortsætte forundersøgelser, projektering, udbud med mere. Hele det resterende beløb afsat i investeringsoversigten for 2023 søges frigivet nu, idet der senere på året, når udbudsresultatet foreligger, forventes at blive anmodet om en anlægsbevilling, som omfatter fremrykning af hele eller dele af de afsatte beløb på investeringsoversigten for 2024 og 2025.

Anlægsarbejdet forventes påbegyndt medio 2023 og afsluttet ultimo 2024.

## Økonomiske konsekvenser

På investeringsoversigten for 2023-2026 er der afsat et samlet rådighedsbeløb på 20,7 mio. kr.

fordelt med 5,2 mio. kr. i 2023, 10,5 mio. kr. i 2024 og 5 mio. kr. i 2025 til anlæg af en cykelsti mellem [adresse] og [adresse] (Rute 22). Kommunalbestyrelsen godkendte den 22. juni 2022 en anlægsbevilling på 1,0 mio. kr. finansieret af rådighedsbeløbet på 1,0 mio. kr. i 2022.

Det bemærkes, at restrådighedsbeløbet udgør 15,5 mio. kr.

[adresse] bemærkninger er indarbejdet i sagen.